Wolkskool help matrieks vir Wiskunde-rekordeksamen voorberei - Solidariteit WêreldSolidariteit Wêreld
Foto: Die Wolkskool
Wolkskool help matrieks vir Wiskunde-rekordeksamen voorberei
Vrydag | 04 September | 2020
Die Wolkskool, 'n aanlyn leerplatform van die Solidariteit Skole-ondersteuningsentrum (SOS), staan die matrieks van 2020 met 'n volwaardige Graad 12-Wiskunde-rekordeksamen ter voorbereiding van vanjaar se interne rekordeksamen by.
Hierdie gestandardiseerde rekordeksamen wat op 7 September saam met 'n memorandum beskikbaar sal wees, dien as 'n uitstekende manier van voorbereiding vir vanjaar se interne rekordeksamen asook die matriekeindeksamen.
Die uitslae van die vraestel sal onmiddellik beskikbaar wees en kan dadelik met behulp van die memorandum vergelyk word.
Onderwysers wat op Die Wolkskool registreer is (ook 100% gratis), het volledig toegang tot die inhoud en kan met een oogopslag sien waar ingryping nodig is.
Ouers kan ook insae in hulle kinders se vlak van bemeestering kry en hulle begelei en aanmoedig om so goed as moontlik vir die komende matriekeksamen voorbereid te wees.
Die vraestel is deur kundiges saamgestel en bied 'n gulde geleentheid aan Graad 12-leerlinge om hul kennis aan eksterne standaarde te meet. Solidariteit moedig matrieks aan om van die geleentheid gebruik te maak terwyl Die Wolkskool 100% gratis is!